ai4bharat/Pralekha huggingface dataset:
वाणिज्य आणि उदयोग मंत्रालय
परदेशी व्यापार धोरणाची मर्यादा सहा महिने वाढवली
नवी दिल्ली, 26 सप्टेंबर 2022
सरकारला निर्यात प्रोत्साहन परिषद आणि आघाडीच्या निर्यातदारांकडून, सध्याचे परदेशी व्यापार धोरण  चालू ठेवण्याची परवानगी देण्याबाबत विनंत्या प्राप्त झाल्या आहेत. या धोरणाची मुदत वेळोवेळी वाढवण्यात आली आहे.
अलीकडच्या काळात निर्यातदार आणि उद्योग संघटनांनी सरकारला जोरदार आग्रह केला आहे की सध्याच्या अस्थिर जागतिक आर्थिक आणि भू-राजकीय परिस्थितीत सरकारने सध्याचे धोरण आणखी काही काळ सुरु ठेवणे तसेच नवीन धोरण आणण्यापूर्वी अधिक सल्ला मसलत करणे उचित ठरेल.
सरकारने धोरण निर्मितीमध्ये सर्व भागधारकांना नेहमीच सहभागी केले आहे. हे लक्षात घेता, परदेशी व्यापार धोरण 2015-20 ची मुदत सप्टेंबर 30, 2022 रोजी संपत असून, ती ऑक्टोबर 1, 2022 पासून पुढील सहा महिने वाढवण्याचा निर्णय घेण्यात आला आहे.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 216
गृह आणि शहरी व्यवहार मंत्रालय
वर्षातील सर्वात मोठा शहरी स्वच्छता महोत्सव साजरा करण्यासाठी तयारी पूर्ण
भारताच्या राष्ट्रपतींच्या हस्ते सर्वात स्वच्छ शहरांना पुरस्काराने सन्मानित केले जाणार
नवी दिल्ली, 30 सप्टेंबर 2022
गृहनिर्माण आणि शहरी व्यवहार मंत्रालयाने  वर्षातला सर्वात मोठा शहरी स्वच्छता महोत्सव आयोजित केला असून, 1 ऑक्टोबर 2022 रोजी नवी दिल्ली येथील तालकटोरा स्टेडियममध्ये होणार्या या सोहळ्यासाठी तयारी पूर्ण झाली आहे. या कार्यक्रमात राष्ट्रपती द्रौपदी मुर्मू Azaadi@75 स्वच्छ सर्वेक्षण 2022 मधील स्वच्छ राज्ये आणि शहरांचा सन्मान करतील. कचरा मुक्त शहरांची निर्मिती या महत्वाकांक्षी दृष्टिकोनाने 1 ऑक्टोबर 2021 रोजी पंतप्रधानांनी सुरु केलेल्या स्वच्छ भारत अभियान-शहर 2.0 च्या पहिल्या वर्धापन दिना निमित्त, हा महोत्सव आयोजित करण्यात आला आहे.
पुरस्कार सोहळ्याला अनेक मान्यवर उपस्थित राहणार आहेत. यामध्ये केंद्रीय गृहनिर्माण आणि शहरी व्यवहार मंत्री हरदीप पुरी, गृहनिर्माण आणि शहरी व्यवहार मंत्रालयाचे  राज्य मंत्री कौशल किशोर, शहरी विकास मंत्री आणि देशभरातील महापौर यांचा समावेश असून त्यांच्या उपस्थितीत विविध श्रेणींमधील 160 हून अधिक पुरस्कार प्रदान केले जाणार आहेत.
गृहनिर्माण आणि शहरी व्यवहार मंत्रालयाने 17सप्टेंबर ते 2 ऑक्टोबर 2022 या काळात आयोजित केलेल्या स्वच्छ अमृत महोत्सवाचा भाग म्हणून हा पुरस्कार सोहळा आयोजित करण्यात आला आहे, जेव्हा स्वच्छ भारत अभियान -शहरला आठ वर्ष पूर्ण होत आहेत .
या पुरस्कार सोहळ्याचा उद्देश केवळ स्वच्छतेप्रति शहरांच्या अतूट समर्पणाला सलाम करणे, एवढाच अपेक्षित नसून, सर्वांसाठी अधिक स्वच्छ, आरोग्यमय आणि अधिक सर्वसमावेशक परिसंस्था निर्माण करण्याची प्रतिज्ञा पूर्ण करण्यासाठी शहरी भारताला केलेले आवाहन आहे.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
नवी दिल्ली, 18 जुलै 2022
भारताच्या एकूण कोविड -19 प्रतिबंधक लसीकरण मोहिमेअंतर्गत 200 कोटी  मात्रांचा केला टप्पा पार केला
गेल्या 24 तासात 4,46,671 मात्रा देण्यात आल्या
भारतातील उपचाराधीन रुग्णांची संख्या सध्या 1,44,264
उपचाराधीन रुग्णांचे संख्या प्रमाण आहे 0.33%
रुग्ण बरे होण्याचा सध्याचा दर 98.47%
गेल्या 24 तासात 16,069 रुग्ण बरे झाले; आतापर्यंत  एकूण बरे झालेल्या रुग्णांची संख्या 4,30,97,510
गेल्या 24 तासात 16,935 नव्या कोरोना रुग्णांची नोंद
दैनंदिन पॉझिटिव्हिटी दर 6.48%
सध्याचा साप्ताहिक पॉझिटिव्हिटी दर 4.58%
आत्तापर्यंत एकूण  86 कोटी 96 लाख कोविड चाचण्या घेण्यात आल्या असून गेल्या 24 तासात 2,61,470 कोटी कोविड चाचण्या घेण्यात आल्याS.Tupe/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
पर्यटन मंत्रालय
देखो अपना देश वेबिनार मालिकेअंतर्गत पर्यटन मंत्रालयाकडून ‘इन द फुट स्टेप्स ऑफ बुद्ध ‘ वेबिनार सादर
भारत आणि बौद्ध धर्म यांचे घनिष्ठ नाते आहे. या धर्माच्या भारतातल्या पाऊलखुणा प्रसिद्ध असून जगभरात त्या भारतातले बौद्ध मंडल म्हणून प्रसिद्ध आहेत. बौद्ध धर्म आणि आणि भगवान बुद्ध यांच्या जीवनाशी संबंधित अनेक स्थळे असून ती भारतभरात आहेत. भगवान बुद्ध यांचे जीवन आणि शिकवण यांच्याशी निगडीत या स्थळांना भेट देण्याची जगभरातल्या बौद्ध धर्मीयांची साहजिकच इच्छा असते.
पर्यटन मंत्रालयाने 12 सप्टेंबर 2020 ला देखो अपना देश वेबिनार मालिके अंतर्गत ‘इन द फुट स्टेप्स ऑफ बुद्ध ‘ वेबिनार सादर केला. शाक्यमुनी बुद्ध द्वारा व्यक्ती, कुटुंब आणि समाजाच्या दुःखावर मात आणि आनंद आणण्यावर हा वेबिनार केंद्रित होता.
बुद्धांच्या शिकवणीत ज्यांना रुची आहे त्यांनी बुद्धांच्या जीवनाशी संबंधित ठिकाणाची तीर्थ यात्रा केल्यास त्यांच्यासाठी ते अतिशय उपयोगाचे ठरेल असे बुद्धांनी देह नश्वर होण्यापूर्वी सुचवले होते. देखो अपना देश वेबिनार मालिका म्हणजे एक भारत श्रेष्ठ भारत अंतर्गत भारताच्या समृध्द विविधतेचे दर्शन घडवण्याचा एक प्रयत्न आहे.
बुद्धपथ / अहिंसा ट्रस्ट चे संस्थापक, मार्गदर्शक श्री धर्माचार्य शांतुम यांनी वेबिनार मध्ये सहभागी झालेल्यांना मार्गदर्शन केले. भगवान बुद्ध यांना आत्मज्ञान प्राप्त झाले ते बोधगया, राजगिर इथले ध्यान धारणा स्थळ, श्रावस्ती, बालपण व्यतीत झाले ते कपिलावास्तू, सारनाथ इथले डीअर पार्क, जिथे त्यांनी पहिली शिकवण दिली, आणि कुशीनगर जिथे त्यांचे निर्वाण झाले या स्थळांच्या आभासी प्रवासाचे सादरीकरण करत त्यांनी मार्गदर्शन केले. धर्माचार्य शांतुम यांनी बुद्धांच्या जीवन आणि शिकवणीबाबत कथा सांगत त्यांचे जीवन आणि त्यांची शिकवण समजण्यासाठी मार्गदर्शन केले.
वेबिनारचा समारोप करताना, अतिरिक्त महासंचालक रुपिंदर ब्रार यांनी आयआरसीटीसी कडून चालवल्या जाणाऱ्या महापरीनिर्वाण एक्सप्रेस या प्रसिद्ध बौद्धधर्म पर्यटन रेल्वेविषयी माहिती दिली. भगवान बुद्धांच्या महापरीनिर्वाण सूत्र यावरून हे नाव देण्यात आले आहे.ही गाडी प्रवाश्यांना बौद्धधर्म धर्माची शिकवण जाणून घेण्या साठी मदत करणारा प्रवास घडवते. इलेक्ट्रॉनिक आणि माहिती तंत्रज्ञान मंत्रालयाच्या राष्ट्रीय ई प्रशासनाशी तंत्र विषयक भागीदारी करत देखो अपना देश वेबिनार मालिका सादर करण्यात येत आहे. वेबिनारची सत्रे https://www.youtube.com/channel/UCbzIbBmMvtvH7d6Zo_ZEHDA/featured वर उपलब्ध आहेत तसेच पर्यटन मंत्रालयाच्या सोशल मिडिया हॅन्डल वरही उपलब्ध आहेत.
यापुढचा वेबिनार 19 सप्टेंबर 2020 ला सकाळी अकरा वाजता होणार आहे. त्यासाठी https://digitalindiagov.zoom.us/webinar/register/WN_6ydAovSPQtaSCTwzaaNwtw इथे आधी नोंदणी करायची आहे.
M.Chopade/N.Chitale/P.Kor
पंतप्रधान कार्यालय
ज्येष्ठ पत्रकार माधुरीबेन यांच्या निधनाबद्दल पंतप्रधानांकडून शोक व्यक्त
नवी दिल्ली, 6 जानेवारी 2023
पंतप्रधान नरेंद्र मोदी यांनी ज्येष्ठ पत्रकार माधुरीबेन यांच्या निधनाबद्दल तीव्र शोक व्यक्त केला आहे.
पंतप्रधानांनी ट्विट केले आहे;
“ “ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના...ઓમ શાંતિ !!”
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने तूर आणि उडीद डाळीच्या साठ्यावरील मर्यादा 31 डिसेंबरपर्यंत वाढवली
घाऊक विक्रेते आणि मोठ्या साखळी किरकोळ विक्रेत्यांसाठी गोदामातील साठा मर्यादा 50 मेट्रिक टन पर्यंत कमी करण्यात आली
नवी दिल्ली, 25 सप्टेंबर 2023
सरकारने अत्यावश्यक वस्तू कायदा, 1955 अंतर्गत तूर आणि उडीद डाळी संदर्भात साठा मर्यादेचा कालावधी 30 ऑक्टोबर 2023 वरून 31 डिसेंबर 2023 पर्यंत वाढवला आहे , तसेच, साठा करणाऱ्या घाऊक व्यापाऱ्यांसाठी सुधारित साठा मर्यादा जाहीर केल्या आहेत. आज जारी करण्यात आलेल्या अधिसूचनेनुसार, घाऊक विक्रेते आणि मोठी साखळी असलेले किरकोळ विक्रेत्यांसाठी गोदामातील साठ्याची मर्यादा 200 मेट्रिक टन वरून 50 मेट्रिक टन पर्यंत कमी करण्यात आली आहे, तर डाळ मिल मालकांसाठी मर्यादा गेल्या 3 महिन्यांचे उत्पादन किंवा वार्षिक क्षमतेच्या 25% यांपैकी जे काही गेल्या 1 महिन्यातील उत्पादन किंवा वार्षिक क्षमतेच्या 10% यापैकी जास्त असेल तेवढी कमी करण्यात आली आहे.
साठवणूक रोखणे आणि तूर आणि उडिद डाळीची पुरेशा प्रमाणात बाजारात विक्री करणे आणि ग्राहकांना परवडणाऱ्या किमतीत तूर आणि उडदाची डाळ उपलब्ध करून देणे, यासाठी साठवणुकीच्या मर्यादेतील सुधारणा आणि कालावधी वाढवण्यात आला आहे.
नव्या आदेशानुसार, सर्व राज्ये आणि केंद्रशासित प्रदेशांसाठी 31 डिसेंबर 2023 पर्यंत तूर आणि उडीदसाठी साठा मर्यादा विहित करण्यात आली आहे. घाऊक विक्रेत्यांसाठी प्रत्येक डाळीला वैयक्तिकरित्या लागू होणारी साठा मर्यादा 50 मेट्रिक टन असेल; किरकोळ विक्रेत्यांसाठी 5 मेट्रिक टन; मोठी साखळी असलेल्या विक्रेत्यांसाठी प्रत्येक किरकोळ विक्री केंद्रावर 5 मेट्रिक टन आणि गोदामांमध्ये 50 मेट्रिक टन इतकी असेल. डाळ मिल मालकांसाठी गेल्या 1 महिन्यातील उत्पादन किंवा वार्षिक स्थापित क्षमतेच्या 10%, यापैकी जे जास्त असेल इतकी मर्यादा असेल. आयातदारांच्या संदर्भात, आयातदारांनी आयात केलेला साठा सीमाशुल्क विभागाच्या मंजुरीच्या तारखेपासून 30 दिवसांपेक्षा जास्त ठेवू नये. संबंधित कायदेशीर संस्थांनी ग्राहक व्यवहार विभागाच्या पोर्टलवर  साठ्याची स्थिती घोषित करायची आहे आणि त्यांच्याकडील साठा विहित मर्यादेपेक्षा जास्त असल्यास, त्यांनी अधिसूचना जारी केल्यापासून 30 दिवसांच्या आत आपला साठा विहित मर्यादेपर्यंत आणावा.
याआधी सरकारने 2 जानेवारी 2023 रोजी साठेबाजी आणि अवैध सट्टा रोखण्यासाठी तसेच ग्राहकांना परवडणाऱ्या दरात डाळी उपलब्ध करून देण्यासाठी तूर आणि उडीद डाळीसाठी साठा मर्यादा संबंधी अधिसूचना जारी केली होती. ग्राहक व्यवहार विभाग स्टॉक डिस्क्लोजर पोर्टलद्वारे तूर आणि उडीद डाळीच्या साठ्याच्या स्थितीवर बारकाईने लक्ष ठेवून आहे आणि राज्य सरकारच्या मदतीने साप्ताहिक आधारावर यांचा आढावा घेतला जात आहे.S.Kane/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 43
वाणिज्य आणि उदयोग मंत्रालय
मुंबईतल्या मीठ विभागाची जमीन महानगरपालिकेला हस्तांतरित करण्याचा प्रस्ताव
नवी दिल्ली, 17 डिसेंबर 2018
मुंबई उपनगरातील कुर्ला तालुका, मुलुंड गावातल्या मीठागरांची 80.98 एकर जागा मुंबई महानगरपालिकेला हस्तांतरीत करण्याचा प्रस्ताव महसूल आणि वन विभागाकडून केंद्रीय वाणिज्य आणि उद्योग मंत्रालयाला प्राप्त झाला आहे. या जागेवर क्षेपण भूमी, घन कचरा व्यवस्थापन प्रकल्प इत्यादी प्रक्रियांसाठी ही जमीन महापालिकेकडे देण्याचा हा प्रस्ताव आहे. मात्र सदरहू जमीनीच्या मालकीचा विवाद सुरु आहे. या संदर्भात मुंबई उच्च न्यायालयाने दिलेल्या अंतरिम आदेशात या जमिनीचा ताबा तिसऱ्या पक्षकाराकडे देण्यास दोन्ही पक्षकारांना मनाई केली आहे. त्याशिवाय केंद्रीय गृहनिर्माण आणि नगर विकास मंत्रालयाला ही जमीन देण्याचा प्रस्तावही 1986 साली मंजूर झाला आहे. मात्र, विवादीत प्रकरणे आणि अतिक्रमणांमुळे नगर विकास मंत्रालयाने अद्याप ही जागा ताब्यात घेतलेली नाही.
या जागेचा खटला न्याय प्रविष्ठ असल्यामुळे सदरहू जागा राज्य सरकार अथवा मुंबई महानगरपालिकेकडे केव्हा सोपवली जाईल याचा निश्चित कालावधी देता येणार नाही अशी माहिती केंद्रीय उद्योग आणि वाणिज्य मंत्री सी.आर.चौधरी यांनी लोकसभेत दिली.
आणखी एका प्रश्नाला उत्तर देताना मीठागरात काम करणाऱ्या कामगारांसाठी वेगळे कल्याण मंडळ स्थापन करण्याचा प्रस्ताव नसल्याचे चौधरी यांनी स्पष्ट केले.
N.Sapre/R.Aghor/P.Malandkar
(Visitor Counter : 65
अर्थ मंत्रालय
भांडवली खर्चात 35.4% ची मोठी वाढ
आर्थिक वर्ष 2022-23 मध्ये भांडवली खर्चात 2019-20 मधील तरतुदींपेक्षा दुपटीहून अधिक वाढ
या वर्षातील प्रत्यक्ष भांडवली खर्च 10.68 लाख कोटी रुपये असेल असे अनुमान
हरित पायाभूत सुविधा उभारण्यासाठी साधनसंपत्ती निर्माण करण्याच्या हेतूने स्वतंत्र हरित रोखे निर्मिती
नवी दिल्ली, 1 फेब्रुवारी 2022
आर्थिक वर्ष 2022-23 मध्ये भांडवली खर्चासाठी केंद्रीय अर्थसंकल्पातील तरतुदीमध्ये विद्यमान आर्थिक वर्षीच्या 5.54 लाख कोटी रुपयांच्या तरतुदीत 35.4%इतकी मोठी वाढ करुनपुढीलवर्षासाठी 7.50लाख कोटी रुपयांची तरतूद केली आहे अशी माहिती केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी संसदेतील अर्थसंकल्पीय भाषणात दिली.
संसदेत आर्थिक वर्ष 20222-23 साठीचा केंद्रीय अर्थसंकल्प सादर करताना त्या म्हणाल्या की, या तरतुदीमुळे, आर्थिक वर्ष 2019-20 मधील भांडवली खर्चाच्या तुलनेत 2.2 पटीहून अधिक वाढ करण्यात आली असून ती 2022-23 मधील स्थूल राष्ट्रीय उत्पादनाच्या 2.9% असेल. गुंतवणुकीच्याउत्तम चक्रासाठी खासगी गुंतवणूक क्षेत्रात सरकारी गुंतवणूक होणे आवश्यक असते. खासगी गुंतवणूक पूर्ण क्षमतेने आणि अर्थव्यवस्थेच्या गरजेनुसार व्हावी यासाठी सरकारी गुंतवणूकीने पुढाकार घेऊन सातत्य राखायला हवे आणि वर्ष 2022-23 मधील गरजेनुसार खासगी गुंतवणूक आकर्षिक करायला हवी असे त्या म्हणाल्या.
प्रत्यक्ष भांडवली खर्च:
राज्यांना दिलेल्या मदत अनुदानाच्या माध्यमातून भांडवली मालमत्ता निर्माण करण्यासाठीच्या तरतुदींसह समग्र भांडवली खर्च लक्षात घेतला तर, केंद्र सरकारचा 2022-23 मधील प्रत्यक्ष भांडवली खर्च 10.68 लाख कोटी रुपये असेल आणि ही रक्कम स्थूल राष्ट्रीय उत्पादनाच्या 4.1% असेल असा अंदाज केंद्रीय अर्थमंत्र्यांनी व्यक्त केला.
हरित रोखे:
आर्थिक वर्ष 2022-23 मध्ये सरकारने बाजारातून घेतलेल्या एकूण कर्जाचा भाग म्हणून हरित पायाभूत सुविधा उभारण्यासाठी साधनसंपत्ती निर्माण करण्याच्या हेतूने स्वतंत्र हरित रोखे निर्माण करण्यात येतील अशी घोषणा केंद्रीय मंत्री सीतारामन यांनी केली. यातून उभारण्यात आलेला निधी सार्वजनिक क्षेत्रातील प्रकल्पांमध्ये वापरण्यात येईल आणि त्यातून अर्थव्यवस्थेतील कार्बन उत्सर्जन तीव्रता कमी करण्यासाठी मदत होईल असे त्यांनी सांगितले.
वेगवान आणि शाश्वत आर्थिक पुनरुज्जीवनाच्या सुनिश्चितीसाठी आणि रोजगार संधींची निर्मिती, मोठे उद्योग तसेच सूक्ष्म, लघु आणि माध्यम उद्योगांच्या उत्पादनांना वाढीव मागणी येण्यासाठी प्रयत्न, व्यावसायिकांच्या सेवा यांच्याएकत्रीकरणासाठीतसेच अधिक उत्तम कृषीविषयक पायाभूत सुविधा उभारून शेतकऱ्यांना मदत करण्यासाठीउपयुक्त ठरणाऱ्याभांडवली खर्चाच्या भूमिकेवर केंद्रीय अर्थमंत्र्यांनी भर दिला.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 318
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 203 कोटी 94 लाखांहून अधिक मात्रा देण्यात आल्या. 
गेल्या 24 तासात 33,87,173 लस मात्रा देण्यात आल्या.
भारतातील उपचाराधीन रुग्णांची संख्या सध्या 1,43,384
उपचाराधीन रुग्णांची संख्या प्रमाण आहे 0.33%
रुग्ण बरे होण्याचा दर सध्या 98.48%
गेल्या 24 तासात 20,958 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,33,30,442
गेल्या 24 तासात 20,408 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  87.48 कोटी कोविड चाचण्या करण्यात आल्या, असून गेल्या २४ तासात 4,04,399 कोवीड चाचण्या करण्यात आल्या.
गृह आणि शहरी व्यवहार मंत्रालय
अमृत अंतर्गत 78,910 कोटी रुपयांचे प्रकल्प हाती घेण्यात आले
नवनिर्माण व शहरी विभाग परिवर्तनासाठी अटल मिशनचा  आरंभ 25 जून 2015 रोजी देशातील 500 निवडक शहरांमध्ये करण्यात आला. पाणीपुरवठा, गटारे व सांडपाणी व्यवस्थापन, पुरनियंत्रण, मोटारविना शहरी वाहतूक, हरित पट्ट्यांचा व बागांचा विकास या शहरी मुलभूत सुविधांच्या विकासाचे लक्ष्य हे AMRUT योजनेचे उद्दिष्ट आहे.
AMRUT अंतर्गत, निवड, मूल्यमापन, शहरांतील प्रकल्पांची निवड व मान्यता हे राज्ये व केंद्रशासित प्रदेश तसेच संबधित शहरी स्थानिक संस्थांकडे सोपवण्यात आले आहेत. राज्यांकडून देण्यात आलेल्या राज्यांसाठीच्या वार्षिक कृती योजनांचाही मंजूरीसाठी विचार करण्यात येईल.
गृहनिर्माण व शहरी कार्यक्रम राज्यमंत्री  हरदीपसिंग पुरी यांनी आज लोकसभेत लेखी उत्तराद्वारे ही माहिती दिली.
पंतप्रधान कार्यालय
सुप्रसिद्ध उद्योगपती राहुल बजाज यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी सुप्रसिद्ध उद्योगपती राहुल बजाज यांच्या निधनाबद्दल तीव्र दुःख व्यक्त केले आहे.
ट्विट संदेशात पंतप्रधान म्हणाले;
“वाणिज्य आणि उद्योग जगतासाठी दिलेल्या उल्लेखनीय योगदानाबद्दल राहुल बजाज सदैव स्मरणात राहतील. व्यापारविश्वाच्या पलीकडे देखील त्यांना समाजसेवा करण्याची अत्यंत आवड होती. ते एक अत्यंत संभाषणचतुर व्यक्तिमत्व होते. त्यांच्या निधनाने मी अत्यंत दुःखी झालो आहे. बजाज यांचे कुटुंबीय आणि मित्रपरिवार यांच्याप्रती मी शोकसंवेदना व्यक्त करतो. ओम शांती.”
पंतप्रधान कार्यालय
शहीद दिनानिमित्त कोलकातातील व्हिक्टोरिया स्मारक सभागृह, इथे पंतप्रधानांच्या हस्ते होणार बिप्लोबी भारत कलादालनाचे उद्घाटन
स्वातंत्र्यलढ्यातील क्रांतिकारकांच्या योगदानाचे दर्शन घडवणारे कलादालन
1947 पर्यंतच्या घडामोडींचा समग्र पट मांडला जाणार
पंतप्रधान नरेंद्र मोदी शहीद दिनानिमित्त,
23 मार्च रोजी कोलकातामध्ये व्हिक्टोरिया स्मारक सभागृहात, संध्याकाळी 6 वाजता दूरदृश्य प्रणालीच्या माध्यमातून बिप्लोबी भारत कलादालनाचे उद्घाटन करतील. या कार्यक्रमादरम्यान पंतप्रधान उपस्थितांना संबोधितही करणार आहेत.
स्वातंत्र्यलढ्यातील क्रांतिकारकांचे योगदान आणि ब्रिटीश वसाहतींच्या राजवटी विरोधात त्यांनी केलेला सशस्त्र प्रतिकार या कलादालनात दाखवण्यात आला आहे. स्वातंत्र्य चळवळीच्या या पैलूला मुख्य प्रवाहात अनेकदा योग्य स्थान दिले गेले नाही. या नवीन कलादालनाचा उद्देश 1947 पर्यंत घडलेल्या घटनांचा समग्र पट मांडणे आणि क्रांतिकारकांच्या महत्त्वपूर्ण भूमिकेवर प्रकाश टाकणे हा आहे.
क्रांतिकारी चळवळीला चालना देणारी राजकीय आणि बौद्धिक पार्श्वभूमी बिप्लोबी भारत कलादालनात चित्रित केली आहे. यात क्रांतिकारक चळवळीचा जन्म, क्रांतिकारक नेत्यांच्या महत्त्वपूर्ण संघटनांची निर्मिती, चळवळीचा प्रसार, भारतीय राष्ट्रीय सैन्याची निर्मिती, नौदल बंडाचे योगदान, यासह इतर गोष्टी दाखवल्या आहेत.
आरोग्य आणि कुटुंब कल्याण मंत्रालय
भारतात सलग 44 व्या दिवशी दैनिक नवीन रोगमुक्तांची संख्या दैनिक नवीन बाधितांहून जास्त
उपचाराधीन रुग्ण संख्या 4.65 लाखांपर्यंत घटली
भारताने सलग 44 व्या दिवशी दैनिक रोगमुक्तांची संख्या दैनिक बाधितांच्या संख्येपेक्षा जास्त ठेवण्याचा आपला शिरस्ता कायम राखला आहे.
गेल्या 24 तासात 43 ,851 कोविड-19 रुग्ण बरे झाले तर फक्त 30,548 रुग्णांची नव्याने भर पडली. त्यामुळे उपचाराधीन रुग्णांची संख्या 13,303ने घटली आणि 4,65,478 झाली आहे.
युरोप आणि अमेरिकेत दैनिक नवीन बाधितांच्या संख्येत मोठ्या प्रमाणावर सातत्याने वाढ होत असताना भारतात नवीन कोविड बाधितांची दैनिक संख्या 30,548 या अभूतपूर्व नीचांकावर आहे.
निदान चाचण्यांची संख्या वाढवण्यासाठी सरकारने केलेल्या प्रयत्नांमुळे बाधितांची संख्या सलग निचांकावर येत असल्याचे दिसत आहे.
रुग्ण बरे होण्याचा दर आज 93.26 टक्के एवढा सुधारला. एकूण 82,49,579 रुग्ण बरे झाले.
गेल्या 24 तासात बरे झालेल्यांच्या एकूण संख्येपैकी 78.59% हे दहा राज्य आणि केंद्रशासित प्रदेशांमधील होते.
दिल्लीत रोगमुक्तांची संख्या सर्वाधिक होती. तेथे 7,606 बाधित कोविडमधून बरे झाले. केरळात 6,684 दैनिक रोगमुक्त त्यांची संख्या होती तर त्यामागोमाग पश्चिम बंगालने नव्याने बरे झालेल्यांची संख्या 4,480 एवढी नोंदवली.
नव्याने बाधित झालेल्यांपैकी 76.63% बाधित दहा राज्य/केंद्रशासित प्रदेशातील आहेत.
केरळमध्ये 4,581 नव्या केसेस नोंदवला गेल्या. गेल्या काही दिवसात दिल्लीत नवीन केसेस मध्ये अचानक वाढ दिसून येत आहेत काल दिल्लीत 3,235 नवीन रुग्ण नोंदवले गेले. त्यामागोमाग पश्चिम बंगाल मध्ये 3,053 रुग्णसंख्या नोंदवली गेली.
नव्याने 435 जणांचा covid-19 ने मृत्यू झाले त्यापैकी 78.85% हे दहा राज्य/केंद्रशासित प्रदेशातील होते.
नवी दिल्लीत 95 जण मृत्यू पावले. मृत्यू पावलेल्यांच्या एकूण संख्येच्या तुलनेत दिल्लीतील मृत्यूंची संख्या ही 21.5% आहे. याबाबतीत एकूण मृत्यूच्या 13.79 % म्हणजेच साठ मृत्यू नोंदवणाऱ्या महाराष्ट्राहून दिल्लीची संख्या जास्त आहे.
राष्ट्रीय स्तरावर दर दहा लाखांमागील मृत्यूचा सरासरी दर 94 आहे.
14 राज्ये/केंद्रशासित प्रदेशातील दर दहा लाखामागील मृत्यूचा सरासरी दर हा राष्ट्रीय सरासरीहून जास्त आहे.
13 राज्ये/केंद्रशासित प्रदेशातील मृत्यूदर हा राष्ट्रीय सरासरीहून जास्त आहे.
ही राज्ये /केंद्रशासित प्रदेशातील आयसीयूमधील गंभीर रुग्णांच्या बाबतीतील आरोग्य व्यवस्थापन सुधारण्यासाठी केंद्रशासन काळजीपूर्वक तयार केलेल्या मानक उपचार पद्धती राबवून प्रयत्न करत आहे. खाजगी तसेच सरकारी रुग्णालयात ही पद्धती लागू आहे.
याशिवाय होम आयसोलेशन व रुग्णालयातील रुग्णांसाठीच्या नियमावलींचे काटेकोरपणे पालन केले जात आहे. तज्ञांची केंद्रीय पथके राज्ये/केंद्रशासित प्रदेशात कोविड व्यवस्थापनासाठी ठेवली आहेत.
राज्ये /केंद्रशासित प्रदेशातील सार्वजनिक आरोग्य व्यवस्थेचा आढावा घेण्यासाठी वरिष्ठ पातळीवर सतत बैठकांचे सत्र सुरू आहे.
U.Ujgare/V.Sahajrao /P.Kor
पंतप्रधान कार्यालय
प्रा. भीम सिंह यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी प्राध्यापक भीम सिंह यांच्या निधनाबद्दल तीव्र शोक व्यक्त केला आहे.
मोदी म्हणाले की, प्रा भीम सिंह जी हे तळागाळातील नेते म्हणून स्मरणात राहतील , त्यांनी जम्मू आणि काश्मीरच्या कल्याणासाठी आपले जीवन समर्पित केले.
पंतप्रधान ट्विट संदेशात म्हणाले ;
"प्रा. भीम सिंह जी हे तळागाळातील नेते म्हणून स्मरणात राहतील, त्यांनी जम्मू-काश्मीरच्या कल्याणासाठी आपले जीवन समर्पित केले.त्यांचे वाचन खूप चांगले होते आणि ते अभ्यासू होते. त्यांच्याशी झालेला संवाद नेहमी माझ्या आठवणीत राहील. त्यांच्या निधनामुळे दु:ख झाले आहे. त्यांच्या कुटुंबियांप्रति शोक संवेदना व्यक्त करतो. ओम शांती."
संरक्षण मंत्रालय
निवृत्त-अग्निवीरांसाठी कॉर्पोरेट रोजगारांमध्ये आरक्षण देण्यासंदर्भात संरक्षण मंत्रालयाची भारतीय संरक्षण उद्योगाशी चर्चा
निवृत्त अग्निवीरांना भारतीय संरक्षण उत्पादक कंपन्यांमध्ये या कंपन्यांच्या कॉर्पोरेट रिक्रूटमेंट प्लॅन अंतर्गत चांगले रोजगार उपलब्ध करून देण्यासाठी संरक्षण मंत्रालयाने भारतीय संरक्षण उत्पादक सोसायटीच्या छत्राखालील भारतीय संरक्षण उद्योगासोबत 30 नोव्हेंबर 2022 रोजी एका चर्चासत्राचे आयोजन केले.संरक्षण सचिव गिरीधर अरमाने यांच्या अध्यक्षतेखाली झालेल्या या सत्रामध्ये भारतीय संरक्षण उद्योगातील लार्सन ऍन्ड टूब्रो, अदानी डिफेन्स लि., टाटा ऍडव्हान्स्ड सिस्टिम लि., अशोक लेलँड आणि इतर प्रमुख कंपन्यांचे वरिष्ठ कार्यकारी अधिकारी सहभागी झाले होते.
संरक्षण दलांमध्ये सेवा केल्यानंतर अतिशय समर्पित वृत्ती असलेल्या आणि शिस्तबद्ध अग्निवीरांना राष्ट्रउभारणीच्या कार्यात सक्रिय असलेल्या विविध क्षेत्रांमध्ये रोजगार उपलब्ध करून देण्याच्या उद्देशाने त्यांच्या प्रावीण्याचा उत्तम प्रकारे वापर करण्याचा सरकारचा प्रयत्न असल्याची बाब संरक्षण सचिवांनी अधोरेखित केली. संरक्षण दलांमध्ये कार्यरत असताना अग्निवीरांनी प्राप्त केलेल्या कौशल्यांमुळे अतिशय उच्च कौशल्यप्राप्त स्पर्धात्मक आणि व्यावसायिक मनुष्यबळ आपोआप उपलब्ध होईल आणि त्यांचा या उद्योगांमध्ये फलदायी आणि उत्पादक कामांसाठी वापर करता येईल.
या चर्चासत्रामध्ये उपस्थित असलेल्या कंपन्यांच्या वरिष्ठ अधिकाऱ्यांनी या उपक्रमाला बिनशर्त पाठिंबा दर्शवला आणि त्यासाठीची वचनबद्धता व्यक्त केली. त्याचबरोबर पहिल्या तुकडीचा संरक्षण दलांमधला कार्यकाळ पूर्ण झाल्याबरोबर त्यातील निवृत्त अग्निवीरांना आपल्या कंपन्यांमध्ये नियुक्त करण्यासाठी उत्सुकता व्यक्त केली. उपलब्ध असलेल्या कौशल्य संचांच्या आधारे अग्निवीरांच्या आरक्षणासाठी आपल्या नियुक्ती धोरणात योग्य त्या तरतुदी करण्याचे आश्वासन या अधिकाऱ्यांनी दिले.
अग्निवीरांनी प्राप्त केलेल्या कौशल्याचीं जोडणी उद्योगांच्या गरजांशी करण्यासंदर्भात करण्यात आलेल्या काही सूचनांचा देखील या सत्रात विचार करण्यात आला.
या सत्रामध्ये सहभागी झालेल्या प्रतिनिधींनी दिलेल्या उत्साही प्रतिसादाची संरक्षण सचिवांनी प्रशंसा केली. भारतीय संरक्षण उद्योगाने आपल्या वचनबद्धतेचे पालन करावे आणि लवकरात लवकर कॉर्पोरेट नियुक्ती योजना जाहीर करावी, असे आवाहन संरक्षण सचिवांनी केले.
संरक्षण मंत्रालय
भारतीय नौदलाच्या ऑल-वुमेन कार रॅलीचा नौदल प्रमुख अॅडमिरल आर हरिकुमार यांच्या उपस्थितीत समारोप
#SHEsUNSOPPABLE #SOARHIGH
भारतीय नौदलाच्या महिला अधिकारी आणि नेव्ही वेलनेस अँड वेलफेअर असोसिएशन  च्या सदस्यांचा समावेश असलेल्या, ऑल-वुमेन कार रॅलीचा आज, 25 फेब्रुवारी 23 रोजी, नौदल प्रमुख  अॅडमिरल आर हरी कुमार आणि नेव्ही वेलनेस अँड वेल्फेअर असोसिएशनच्या अध्यक्ष कला हरी कुमार यांच्या उपस्थितीत समारोप झाला. राष्ट्रीय दृष्टीकोन ठेवून, ‘अमृत काळाचा’ दृष्टीकोन साकार करण्यामध्ये असलेले नारी शक्तीचे महत्वाचे योगदान अधोरेखित करण्यासाठी, तसेच वुमेन ईन व्हाईट, अर्थात, भारतीय नौदलामधील महिला अधिकाऱ्यांबद्दल जागृती वाढवण्यासाठी, भारतीय नौदल आणि नेव्ही वेलनेस अँड वेलफेअर असोसिएशनने, मेसर्स जीप इंडियाच्या सहयोगाने, देशातील आणि भारतीय नौदलामधील शूर महिलांना मानवंदना देण्यासाठी ऑल-वुमेन कार रॅली आयोजित केली होती.
नौदल प्रमुखांनी आपल्या भाषणात सहभागींनी केवळ 2300 किमी अंतराचा संस्मरणीय प्रवास पूर्ण केल्याबद्दलच नव्हे, तर आपल्या आउट-रिच कार्यक्रमा द्वारे अनेकांच्या जीवनाला आणि मनाला स्पर्श केल्याबद्दल अभिनंदन केले. खासगी आणि सरकारी शाळांमधील युवा मुलींबरोबर त्यांनी साधलेल्या संवादामुळे, या मुलींना भारतीय नौदल आणि सशस्त्र दलात सामील होण्यासह आपल्या महत्त्वाकांक्षा पूर्ण करण्यासाठी प्रेरणा मिळेल, असा विश्वास त्यांनी व्यक्त केला. "आजची एक छोटीशी ठिणगी, उद्याची मोठी झेप घेण्याचा मार्ग मोकळा करेल," ते म्हणाले.
‘शी इज अनस्टॉपेबल’ आणि ‘सोअर हाय’ या घोषवाक्यासह, ऑल-वुमेन कार रॅली, 14 फेब्रुवारी 23 रोजी राष्ट्रीय युद्ध स्मारक, नवी दिल्ली इथून सुरू झाली आणि 19 फेब्रुवारी 23 रोजी वॉर मेमोरियल, लोंगेवाल  इथे पोहोचली. 12 दिवसांमध्ये 2300 किमी प्रवास करून 25 फेब्रुवारी 23 रोजी या रॅलीचा समारोप झाला.
पोलाद मंत्रालय
देशातल्या पोलाद उद्योगाचे रक्षण
नवी दिल्ली, 2 डिसेंबर 2019
चीनकडे प्रचंड मोठी पोलाद क्षमता असल्याचे लक्षात घेऊन भारतीय पोलाद उद्योगाला, चीनकडील स्वस्त पोलाद आयातीचा सामना करावा लागला असता आरसेप म्हणजे प्रादेशिक सर्वंकष आर्थिक भागीदारी अंतर्गत या आयातीला जकातीमध्ये फायदा मिळून भारतीय पोलाद उद्योगाला त्याचा फटका बसला असतो. आरसेपमध्ये सहभागी न होण्याच्या सरकारच्या निर्णयाचे देशातल्या पोलाद उद्योगाने स्वागत केले आहे. केंद्रीय पोलाद मंत्री धर्मेंद्र प्रधान यांनी आज लोकसभेत एका लेखी उत्तरात ही माहिती दिली.
आरसेपच्या सध्याच्या संरचनेत आरसेपची मार्गदर्शक तत्त्वे संपूर्णत: प्रतिबिंबीत होत नसल्याची बाब भारताने ठळकपणे बँकाक इथल्या शिखर परिषदेत मांडली होती.
B.Gokhale/N.Chitale/P.Kor
(Visitor Counter : 76